 2 Ndị Eze 11  Atalaya nne Ehazaya hụrụ na nwa ya nwoke anwụọla. O wee bilie gbuo ụmụ eze niile.Otú ọ dị, Jehoshiba bụ ada Eze Jehoram, ya bụ, nwanne Ehazaya, si netiti ụmụ ndị ikom eze, bụ ndị a chọrọ igbu, kupụta Jehoash nwa Ehazaya na nzuzo, kpọrọkwa ya na nwaanyị na-enye ya ara banye nọnụ ụlọ ndina nke dị nime, ha wee zoo ya ka Atalaya ghara ịhụ ya, e gbughịkwa ya.Ya na ya wee zoo nụlọ Jehova ruo afọ isii, ka Atalaya nọ na-achị ala ahụ.Nafọ nke asaa, Jehoyada ziri ozi, e wee kpọtara ya ndị isi nke otu narị otu narị ndị nche Keria na ndị isi ndị ọgba ọsọ nụlọ Jehova, ya na ha wee gbaa ndụ, o wee mee ka ha ṅụọ iyi nụlọ Jehova, e mesịa, o gosiri ha nwa eze.O wee nye ha iwu, sị: Ihe unu ga-eme bụ: Otu ụzọ nụzọ atọ nime unu ga-abata nụbọchị izu ike wee chee ụlọ eze nche nke ọma;otu ụzọ nụzọ atọ ga-anọ nỌnụ Ụzọ Ámá Ntọala, otu ụzọ nụzọ atọ ga-anọkwa nọnụ ụzọ ámá dị nazụ ndị ọgba ọsọ; cheenụ ụlọ ahụ nche nke ọma, otu ìgwè chesịa, ndị ọzọ echee.E nwere ìgwè abụọ nime unu bụ ndị ga-apụcha nụbọchị izu ike, ha ga-echekwa ụlọ Jehova nche nke ọma nihi eze.Unu ga-agba eze gburugburu, onye nke ọ bụla ga-eji ngwá agha ya naka; onye ọ bụla nke batara nebe ahụ unu gbara gburugburu, a ga-egbu ya. Unu na eze soro mgbe ọ na-apụ apụ na mgbe ọ na-abata abata.Ndị isi ìgwè otu narị otu narị ahụ wee mee ihe niile Jehoyada onye nchụàjà nyere ha niwu. Onye nke ọ bụla nime ha wee kpọrọ ndị ikom ya, bụ ndị na-abata nụbọchị izu ike, tinyere ndị na-apụ nụbọchị izu ike, wee bịakwute Jehoyada onye nchụàjà.Onye nchụàjà wee nye ndị isi nke ìgwè otu narị otu narị ndị nche ahụ ube na ọta ndị dị okirikiri nke Eze Devid, bụ ndị dị nụlọ Jehova.Ndị ọgba ọsọ wee guzoro, onye nke ọ bụla jikwa ngwá ọgụ ya naka, malite nakụkụ aka nri ụlọ ahụ ruo nakụkụ aka ekpe ụlọ ahụ, nakụkụ ebe ịchụàjà nakwa nakụkụ ụlọ ahụ, gbaa eze gburugburu.O wee kpọpụta nwa eze ma kpukwasị ya okpueze, dokwasịkwa Ihe Àmà ahụ nisi ya; ha wee mee ya eze ma tee ya mmanụ. Ha wee malite ịkụ aka, na-asị: Eze, ị ga-adị ndụ!Mgbe Atalaya nụrụ mkpọtụ nke ndị na-agba ọsọ, ọ bịakwutere ha nụlọ Jehova ozugbo.O wee hụ, ma, lee, eze guzo nakụkụ ogidi dị ka omenala si dị, ndị isi na ndị opi guzokwa nakụkụ eze, ndị ala ahụ niile nọkwa na-aṅụrị ọṅụ ma na-afụ opi. Atalaya dọwara uwe ya ozugbo wee malite iti mkpu, sị: Izu ọjọọ! Izu ọjọọ!Ma Jehoyada onye nchụàjà nyere ndị isi nke ìgwè otu narị otu narị, bụ ndị isi ndị agha, iwu, sị ha: Kpọpụnụ ya nebe a unu gbara gburugburu, werekwanụ mma agha gbuo onye ọ bụla nke na-eso ya nazụ! Nihi na onye nchụàjà sịrị: Unu ekwela ka e gbuo ya nụlọ Jehova.Ha wee jide ya, o wee bịarute nakụkụ ụzọ ịnyịnya si abanye nụlọ eze, e wee gbuo ya nebe ahụ.Jehoyada wee mee ka Jehova na eze na ndị Juda gbaa ndụ, ka ha wee bụrụ ndị Jehova; meekwa ka eze na ndị Juda gbaa ndụ.E mesịa, ndị ala ahụ niile bịara nụlọ Bel ma kwatuo ebe dị iche iche a na-achụrụ ya àjà; ha kụrisịkwara ihe oyiyi ya dị iche iche. Ha gbukwara Matan bụ onye nchụàjà Bel nihu ebe ịchụàjà ndị ahụ.Ọ kpọkwaara ndị isi nke ìgwè otu narị otu narị na ndị nche Keria na ndị ọgba ọsọ na ndị ala ahụ niile, ka ha wee si nụlọ Jehova kpọdata eze; ha wee si nụzọ ọnụ ụzọ ámá ndị ọgba ọsọ gbadata nụlọ eze; o wee nọkwasị noche ndị eze.Ndị ala ahụ niile wee na-aṅụrị ọṅụ; obodo ahụ enweghịkwa nsogbu ọ bụla, ha jikwa mma agha gbuo Atalaya nụlọ eze.Jehoash gbara afọ asaa mgbe ọ malitere ịchị. 